Sanger Jak de Priester skryf 'n boek | SARIE
Sanger Jak de Priester skryf ‘n boek	deur Phyllis Green
Dis ‘n versameling van liedjies, bladmusiek, foto’s, uittreksels uit onderhoude en selfs ‘n paar reseppies en inkleurprentjies! Die bonus is die CD agterin, waarop hy die storie van sy seuntjie se koms vertel en ook die liedjie, Hippie Haai – song vir Jamie waarin hy dié gebeure besing.
As jy deur Brood (Griffel, R250) blaai en die woorde lees, besef jy jy lees oor Jak se lewe. Hy skryf oor die dinge wat met hóm gebeur, sy verliefdheid en liefde, sy musiek en kunstenaarskap, oor sy familie en hoe dit is om te reis en die verlange wanneer jy genoeg gehad het en eintlik net by die huis wil wees. Jy kan nie anders as om die lewe ‘n bietjie deur sy oë te aanskou nie – ‘n unieke beskouïng deur ‘n talentvolle storieverteller. Ek het een oggend by Jak, Michelle en klein Jamie gaan tee drink om te gesels oor sy boek en sy werk.
Lees die volle onderhoud met hom.